|  |
| --- |
| +\*xfs\*pvs\*lsu\*cvA\*xBj\*qkc\*oEa\*osi\*ckc\*wub\*pBk\*-+\*yqw\*ttx\*yhn\*xcC\*yni\*krn\*BjC\*tig\*ytB\*jus\*zew\*-+\*eDs\*lyd\*lyd\*lyd\*lyd\*nwd\*qfs\*gds\*CEy\*mFy\*zfE\*-+\*ftw\*vpA\*vmE\*BBc\*vCD\*EDg\*tAr\*nnc\*ssq\*BBn\*onA\*-+\*ftA\*jgz\*lAx\*xlo\*ptA\*wna\*ycq\*weC\*wFE\*ziv\*uws\*-+\*xjq\*ibj\*DlD\*pzE\*DBb\*ydt\*aCb\*lyl\*oFy\*Dkf\*uzq\*- |

|  |
| --- |
|  |

****

 **REPUBLIKA HRVATSKA
 KRAPINSKO-ZAGORSKA ŽUPANIJA**

**Upravni odjel za gospodarstvo, poljoprivredu,**

**turizam, promet i komunalnu infrastrukturu**

# **KLASA:** 311-01/24-01/63

**URBROJ:** 2140-06-24-3

Krapina, 05. travanj 2024.

Na temelju članka 11. st.5 Zakona o pravu na pristup informacijama („Narodne novine“, broj 25/13., 85/15. i 69/22.), članka V. st.1t.1. Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Službeni glasnik Krapinsko-zagorske županije“, broj 24/14.) i članka 32. Statuta Krapinsko-zagorske županije („Službeni glasnik Krapinsko-zagorske županije“, broj 13/01., 5/06., 14/09., 11/13., 13/18., 5/20., 10/21. i 15/21.– pročišćeni tekst ) upućuje se

**JAVNI POZIV**

**za savjetovanje sa zainteresiranom javnošću**

**u postupku donošenja Pravilnika za dodjelu potpora tradicijskim i umjetničkim obrtima na području Krapinsko- zagorske županije**

Tradicijski i umjetnički obrti važan su dio nasljeđa Krapinsko-zagorske županije. Namjera je Krapinsko-zagorske županije potaknuti osviještenost za sve tradicijske i umjetničke proizvode i to na način što su osigurana veća sredstva za dodjelu potpora tradicijskim i umjetničkim obrtima na području Županije s ciljem poticanja njihovog razvoja u odnosu na prethodne godine.

Krapinsko-zagorska županija donijela je Pravilnik za dodjelu potpora tradicijskim i umjetničkim obrtima (Službeni glasnik KZŽ broj 14/22). Temeljem Pravilnika, Krapinsko-zagorska županija raspisuje natječaj za dodjelu bespovratnih potpora tradicijskim i umjetničkim obrtima na svom području. Potpore koje se dodjeljuju temeljem Pravilnika su potpore male vrijednosti koje su propisane uredbom EU o de minimis potporama. S obzirom da je u 2023. godini donijeta nova EU uredba o de minimis, ujedno je definirani viši iznos pojedinačnih de minimis potpora po poduzetniku, kao i uvođenje EUR-a kao sredstvo plaćanja u RH, sve navedene izmijene moraju se unijeti u Pravilnik. Ujedno dopunjuje se u Pravilniku Tablica pretežitih djelatnosti prema NKD-u 2007. i to na način da se dodaje djelatnost 23.19 - proizvodnja i obrada ostalog stakla uključujući tehničku robu od stakla – brušenje stakla, pjeskarenje stakla iz razloga što je navedena djelatnost registrirana na području KZŽ. Predlaže se povećanje iznosa potpora za tradicijske obrte zbog usklađenja sa EUR-om.

Slijedom navedenog, predlaže se donošenje Izmjena Pravilnika za dodjelu potpora tradicijskim i umjetničkim obrtima na području Krapinsko-zagorske županije.

Sukladno odredbama Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Narodne novine“ broj 24/14.), poziva se zainteresirana javnost da svojim prijedlozima i sugestijama pridonese kvaliteti akta koji se

donosi i da svoje primjedbe i prijedloge dostaviti putem **Obrasca za sudjelovanje u javnoj raspravi** **(ispod teksta).**

Popunjeni obrazac dostavite na adresu elektroničke pošte: gospodarstvo@kzz.hr zaključno sa danom **12. travnja 2024. godine** ili na adresu: Krapinsko-zagorska županija, Upravni odjel za gospodarstvo, poljoprivredu, turizam, promet i komunalnu infrastrukturu, Magistratska 1. Krapina.

Svi u roku pristigli prijedlozi razmotrit će se i oni prihvaćeni, ugraditi će se u konačni prijedlog  **Pravilnika za dodjelu potpora tradicijskim i umjetničkim obrtima na području Krapinsko-zagorske županije**

 **PROČELNICA**

 **mr. Sanja Mihovilić**